Drongoar

Drongoar er ei biologisk slekt Dicrurus av sporvefuglar i tropiske område av Afrika, Asia og Australia. Namnet 'drongo' har opphav frå gassisk på Madagaskar, der det refererer til lokale artar, men i dag brukar ein 'drongo' på mange språk til å referere til heile familien. Drongoar er i dag rekna som einaste slekta i den biologiske familien Dicruridae. 

mini|høgre|Svart savannedrongo (Dicrurus adsimilis) i Kruger nasjonalpark i Sør-Afrika.  
Desse insektetande fuglane lever til vanleg i open skog eller krattskog, dei fangar bytte i lufta eller plukkar det frå bakken. Fjørdrakta er svart eller mørkegrå i farga, somme har metalliske nyansar. Stjerten er lang og gaffeldelt, og nokre asiatiske artar har iaugefallande haledekorasjonar. Beina er korte og fuglane sit med mykje oppreist kroppstilling på greiner, omtrent som varslarar. Dragedrongo og vimpeldrongo er hermekunstnarar blant fuglar. Dei kan herme lyden av andre fuglar og nokre dyreartar. Drongoar legg to til fire egg i reir som ligg høgt i tre. Vurdert frå storleiken deira er dei aggressive og uredde fuglar, og drongoar vil åtake mykje større artar om reir eller ungar blir trua.

Familien Dicruridae har mest sannsynleg indomalayisk opphav med kolonisering av Afrika for ca. 15 millionar år sidan. Ein reknar at kryssing av Wallacelinja i Australasia skjedde seinare, for rundt 6 millionar år sidan.Eric Pasquet, Jean-Marc Pons, Jerome Fuchs, Corinne Cruaud, Vincent Bretagnolle (2007) Evolutionary history and biogeography of the drongos (Dicruridae), a tropical Old World clade of corvoid passerines. Molecular Phylogenetics and Evolution 45:158–167

 Artslista 
Tidlegare utgåver av Clementslista har lista slekta Chaetorhynchus med ein art papuadrongo som ein del av familien Dicruridae. Arten blei flytta saman med viftestjertar i familien Rhipiduridae frå og med utgåva av september 2012.Clements et al 2012: Ref til sidene 577 og 479

Drongoar i rekkjefølgje etter eBird/Clements Checklist v2019 med norske namn etter Norske navn på verdens fugler: 
Familien Dicruridae
Slekt Dicrurus
 Guineadrongo, Dicrurus occidentalis, Western Square-tailed Drongo,  Fuchs, Douno, Bowie, and Fjeldså, 2018
 Smådrongo, Dicrurus sharpei, Sharpe's Drongo,  Oustalet, 1879
 Tverrhaledrongo, Dicrurus ludwigii, Common Square-tailed Drongo, Smith, 1834, (LC)
 Glansdrongo, Dicrurus atripennis, Shining Drongo, Swainson, 1837, (LC)
 Savannedrongo, Dicrurus adsimilis, Fork-tailed Drongo, Bechstein, 1794, (LC)
 Saheldrongo, Dicrurus divaricatus, Glossy-backed Drongo,  Lichtenstein, 1823
 Skogdrongo, Dicrurus atactus, Fanti Drongo,  Oberholser, 1899
 Jungeldrongo, Dicrurus modestus, Velvet-mantled Drongo, Hartlaub, 1849, (LC)
 Aldabradrongo, Dicrurus aldabranus, Aldabra Drongo, Ridgway, 1893, (NT)
 Komordrongo, Dicrurus fuscipennis, Comoro Drongo, Milne-Edwards & Oustalet, 1887, (EN)
 Børstedrongo, Dicrurus forficatus, Crested Drongo, Linné, 1766, (LC)
 Mayottedrongo, Dicrurus waldenii, Mayotte Drongo, Schlegel, 1866, (VU)
 Svartdrongo, Dicrurus macrocercus, Black Drongo, Vieillot, 1817, (LC)
 Oskedrongo, Dicrurus leucophaeus, Ashy Drongo, Vieillot, 1817, (LC)
 Kvitbukdrongo, Dicrurus caerulescens, White-bellied Drongo, Linné, 1758, (LC)
 Tjukknebbdrongo, Dicrurus annectens, Crow-billed Drongo, Hodgson, 1836, (LC)
 Bronsedrongo, Dicrurus aeneus, Bronzed Drongo, Vieillot, 1817, (LC)
 Vimpeldrongo, Dicrurus remifer, Lesser Racket-tailed Drongo, Temminck, 1823, (LC)
 Hårdrongo, Dicrurus hottentottus, Hair-crested Drongo, Linné, 1766, (LC)
 Filippinardrongo, Dicrurus balicassius, Balicassiao, Linné, 1766, (LC)
 Sulawesidrongo, Dicrurus montanus, Sulawesi Drongo, Riley, 1919, (LC)
 Sumatradrongo, Dicrurus sumatranus, Sumatran Drongo, Ramsay, 1880, (NT)
 Sundadrongo, Dicrurus densus, Wallacean Drongo, Bonaparte, 1850, (LC)
 Serpentindrongo, Dicrurus megarhynchus, Ribbon-tailed Drongo, Quoy & Gaimard, 1830, (NT)
 Brokadedrongo, Dicrurus bracteatus, Spangled Drongo, Gould, 1842, (LC)
 Tablasdrongo, Dicrurus menagei, Tablas Drongo, Bourns & Worcester, 1894, (EN)
 Andamandrongo, Dicrurus andamanensis, Andaman Drongo, Beavan, 1867, (LC)
 Dragedrongo, Dicrurus paradiseus, Greater Racket-tailed Drongo, Linné, 1766, (LC)
 Veddadrongo, Dicrurus lophorinus, Sri Lanka Drongo, Vieillot, 1817, (LC)

 Kjelder 
 Denne artikkelen bygger på «Drongo» frå , den 18. november 2010
 Clements, J. F., T. S. Schulenberg, M. J. Iliff, B.L. Sullivan, and C. L. Wood (september 2012), Updates & Corrections: September 2012, The Clements checklist of birds of the world: Version 6.7, Cornell Lab of Ornithology

 Referansar 

 Bakgrunnsstoff 
 Videoar av drongoar hos Internet Bird Collection


Kategori:Sporvefuglar
Kategori:Fugleslekter